**În zbor prin vămile timpului**

*Flavius*

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Nu mă regăsesc în umbra desenată subţire

pe care unii o cred silueta mea

care trece graniţa dintre vis şi realitate,

în zbor prin vămile timpului

până când şi uitarea

se mută dincolo de înţelegerea

care-mi scapă.

După multe încercări de a nu sări în gol

când şansa-mi surâde pentru o iubire

am întrat în starea nepăsării oglinzii

care rupe barierele temerii

de tot ce se întâmplă

ca un dat al sorţii

şi am învins.